open-index/open-wikipedia-markdown huggingface dataset:
Գանգերի մատուռ

**Գանգերի մատուռ** (), *պաշտոնապես՝* **Սուրբ Բարդուղիմեոսի եկեղեցի** (), մատուռ-ոսկրատուն Լեհաստանի Կուդովա Զդրույ քաղաքում։ Կառուցվել է 1776 թվականին Գլաց կոմսության սահմանին որպես եղբայրական գերեզմանատուն։ Միակ ոսկրատունն է Լեհաստանում և վեց ոսկրատներից մեկը Եվրոպայում։

## Պատմություն
Մատուռը կառուցվել է 1776 թվականին ազգությամբ չեխ հոգևորական Վացլավ Տոմաշեկը որպես Երեսնամյա պատերազմում և Սիլեզյան երեք պատերազմներում մահացածների, ինչպես նաև խոլերայից, սիֆիլիսից ու քաղցից մահացածների դամբարան։ Որպես նախօրինակ ծառայել է հռոմեական Սանտա Մարիա դելա Կոնչեցիոնե եկեղեցին, որի կրիպտեում թաղված են կապուցին վանականանների ոսկորներ։ Տասնութ տարվա ընթացքում (1776-1794) Տոմաշեկը հավաքել ու մաքրել է ոսկորներ, ապա դրանք տեղավորել մատուռում։ Կառուցման հարցում համագործակցել է տեղի ազնվական Լեոպոլդ ֆոն Լեսլին։ Շինարարությունն ավարտելուց հետո հայր Վացլավ Տոմաշեկը մահացել է։

Ներկայումս տարվա մեջ մեկ անգամ (օգոստոսի 14-ի լույս 15-ի գիշերը) մատուռում պատարագ է մատուցվում այնտեղ թաղված, ինչպես նաև բոլոր այն մարդկանց հոգիների հանգստության համար, ովքեր մահացել են դժբախտ պատահարներից ու հիվանդություններից։

## Ճարտարապետություն և ինտերիեր
Մատուռում կա երեք հազար գանգ, իսկ նրա հիմքում՝ մոտ 21.000 մարդու ոսկոր։ Տոմաշեկի ու մատուռի մյուս հիմնադիրների (գերեզմանափոր Լանգեր, զգեստապետ Շմիդտ) գանգերը 1804 թվականին տեղավորվել են մատուռի խորանում։

Մատուռի ներսում կա Հիսուսի խաչելությունը ներկայացնող խաչ և հրեշտակների երկու փորագրություն։ Մուտքի մոտ հուշարձան է՝ լեհերեն, չեխերեն և գերմաներեն մակագրություններով։

## Պատկերասրահ

Պատկեր:Poland - Czermna - Chapel of Skulls - altar with skulls 02.jpg
Պատկեր:Poland - Czermna - Chapel of Skulls - altar with skulls 03.jpg
Պատկեր:Poland - Czermna - Chapel of Skulls - ceiling.jpg
Պատկեր:Poland - Czermna - Chapel of Skulls - cellar with skulls 01.jpg
Պատկեր:Poland - Czermna - Chapel of Skulls - interior 02.jpg
Պատկեր:Poland - Czermna - Chapel of Skulls - interior 07.jpg


## Ծանոթագրություններ

Կատեգորիա:1776 հիմնադրումներ
Կատեգորիա:Լեհաստանի մշակույթ
Կատեգորիա:Լեհաստանի տեսարժան վայրեր
Կատեգորիա:Մատուռներ
No.6 Collaborations Project

**No.6 Collaborations Project** (, նաև հայտնի է` **No.6**), անգլիացի երգիչ և երգահան Էդ Շիրանի չորրորդ ստուդիական ալբոմը։ Այն թողարկվել է 2019 թվականի հուլիսի 12-ին Asylum Records և Atlantic Records լեյբլներում։ Ալբոմը Շիրանի 2011 թվականի «No. 5 Collaborations Project» մինի ալբոմի շարունակությունն է և ներառում է համագործակցություններ մի շարք հրավիրված արտիստների հետ, ներառյալ Ջասթին Բիբերի, Կամիլա Կաբելոյի, Թրևիս Սքոթի, Էմինեմի, 50 Cent-ի, Քարդի Բիի, Յանգ Թագի, Սքրիլլեքսի, Բրունո Մարսի և այլոց, ներառյալ բրիտանացի ռեփերներ Stormzy-ի, J Hus-ի և Դեյվի մասնակցությամբ։

Ալբոմի թողարկմանը նախորդել են մի քանի սինգլների թողարկումները` «I Don’t Care»-ը Բիբերի մասնակցությամբ, «Cross Me»-ն Chance the Rapper-ի և PnB Rock-ի մասնակցությամբ, «Beautiful People»-ը Քալիդի մասնակցությամբ, «Blow»-ը Քրիս Սթեփլթոնի և Մարսի մասնակցությամբ, «Best Part of Me»-ն Yebba-յի մասնակցությամբ, «Antisocial»-ը Սքոթի մասնակցությամբ, «South of the Border»-ը Կաբելոյի և Քարդի Բիի մասնակցությամբ և «Take Me Back to London»-ը Stormzy-ի մասնակցությամբ։ Ալբոմը գլխավորել է UK Albums Chart և Billboard 200 չարթերը։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 ալբոմներ
Կատեգորիա:Billboard 200 գլխավորած ալբոմներ
Կատեգորիա:Էդ Շիրանի ալբոմներ
Ռիկի Տիկի Տավի (այլ կիրառումներ)

**Ռիկի Տիկի Տավի**, կարող է վերաբերել՝
* Ռիկի Տիկի Տավի, պատմվածք Ռեդյարդ Քիփլինգի «Ջունգլիների գրքից», ինչպես նաև այդ պատմվածքի գլխավոր հերոսի անունը,
* Ռիկի Տիկի Տավի, 1965 թվականի նկարված մուլտիպլիկացիոն ֆիլմ, Ռեդյարդ Քիփլինգի համանուն հեքիաթի էկրանավորումը, որ կատարել է ռեժիսոր Ալեքսանդրա Սնեժկո-Բլոցկայան։
Ատամ Գողթնեցի

**Ատամ Գողթնեցի** (նաև՝ **Ատոմ Գողթնեցի**, ), հայ նախարար Մեծ Հայքում, Գողթն գավառի տանուտեր, Գողթնեցիների նախարարական տոհմից։ 341 թվականին մի խումբ նախարարների հետ ուղեկցել է Հուսիկ Ա Պարթևին Կեսարիա՝ կաթողիկոս ձեռնադրվելու համար։

## Տիրան Բ-ի գումարած ժողովը
Մեծ Հայքի արքա Խոսրով Կոտակի մահից հետո նրան հաջորդում է որդին՝ Տիրան Բ-ն (338-350)։ Իսկ Հայ Առաքելական եկեղեցու կաթողիկոսական գահին Վրթանես Ա-ին հաջորդում է որդին՝ երիտասարդ Հուսիկ Ա Պարթևը։ Տիրան թագավորը սովորության համաձայն, Հուսիկ Պարթևի հետ գումարում է ժողով, մեծ նախարարների մասնակցությամբ։ Գումարված ժողովին մասնակցում են՝ մեծ հազարապետ Վաղարշ Անձտեցին, որը Մեծ Հայքի հազարապետության տոհմից էր (այդ ժամանակներում հազարապետները նշանակվում էին Անձտեացիների տոհմից) ու Անձիտի իշխանն էր, Մեծ Ծոփքի Զարեհ Ծոփացի իշխանը, Շահունյաց Ծոփքի Վարազ Շահունի իշխանը, Հաշտենից գավառի իշխան Գնիթ Կամինականը, Վանանդ գավառի իշխան Որոթ Վանանդեցին, Անձևացյաց տոհմի իշխան Շահեն Անձևացին, Գողթնի իշխան Ատամը, Կողբափորի իշխան Մանավազը, Ձորափորի իշխան Գորութը, Խորխոռունյաց տոհմից մախազության տան իշխան Մանասպը, Սահառունյաց տոհմի իշխան Տիրոցը և Գնունյաց իշխան Աբան։

## Ծանոթագրություններ

Կատեգորիա:Գողթնի իշխաններ
Կատեգորիա:4-րդ դարի հայ նախարարներ
Լատվիական ԽՍՀ ժողովրդական նկարիչ

**[[Լատվիական ԽՍՀ]] ժողովրդական նկարիչ** () Լատվիական ԽՍՀ-ի պատվավոր կոչում, որը շնորհվում էր լատվիացի խորհրդային կերպարվեստի վարպետներին, որոնց գործերն արժանանում էին բացառիկ մասնագիտական գնահատականի և ստանում էին համազգային ճանաչում։ Այն հաստատվել է Լատվիական ԽՍՀ Գերագույն խորհրդի նախագահության որոշմամբ, «Լատվիական ԽՍՀ ժողովրդական արտիստ», «Լատվիական ԽՍՀ ժողովրդական գրող» և Լատվիական ԽՍՀ ժողովրդական պոետ պատվավոր կոչումների հետ։

1945 թվականին առաջին պարգևատրված անձը եղել է Լատվիական ԽՍՀ պետական արվեստի ակադեմիայի պրոֆեսոր և քանդակագործության բաժնի վարիչ, քանդակագործ Թեոդոր Զալկալնն է։

## Լատվիայի ԽՍՀ ժողովրդական նկարիչ
Տարբեր տարիների «Լատվիական ԽՍՀ ժողովրդական նկարիչ» կոչումը շնորհվել է հետևյալ նկարիչներին.

* Արթուր Ապինիս (1974)
* Բորիս Բերզինիշ (1989)
* Ջեմս Բոդնիեկս (1975)
* Նիկոլայ Բրեյկշ (1971)
* Ալեքսանդրա Բրիեդե (1955)
* Լև Բուկովսկի (1976)
* Վոլդեմար Վալդմանիս (1963)
* Էդգար Վարդաունիս (1976)
* Գիրտ Վիլկս (1966)
* Թեոդոր Զալկալն (1945)
* Ինդուլիս Զարինիշ (1977)
* Էդգար Իլտներս (1973)
* Էդուարդ Կալնին (1963)
* Վալդիս Կալնրոզե (1970)
* Գունար Կրոլիս (1979)
* Արթուր Լապինիշ (1954)
* Յանիս Լիեպինիշ (1964)
* Հերբերտ Լիկումս (1969)
* Էմիլ Մալդերիս (1964)
* Կարլիս Միեսնիեկս (1955)
* Հայմ Րիսին (1975)
* Լեո Սվեմպ (1957)
* Արիյ Սկրիդե (1966)
* Ջեմմա Սկուլմե (1976)
* Օտո Սկուլմե (1959)
* Կարլիս Սունինիշ (1972)
* Մայա Տաբակա (1989)
* Յանիս Ռոբերտ (1955)
* Կոնրադ Ուբանս (1959)
* Պետերիս Ուբիտիս(1965)
* Ռուդոլֆ Հեյմրատս (1976)
* Հեդերտ Էլիաս (1962)

## Ծանոթագրություններ

Կատեգորիա:Լատվիական ԽՍՀ
Կրակովյան օղաբլիթ

**Կրակովյան օղաբլիթ** (), օղի տեսք ունեցող թխվածք, որ բնորոշ է լեհական խոհանոցին։ Կրակովում ավանդական սնունդ է փողոցներում։

## Անվան ծագում
Լեհերեն *obwarzanek* բառը (հանդիպում է նաև *obarzanek* տարբերակը) առաջացել է  բայից, որ նշանակում է եփել, եռացնել։

## Բաղադրություն
Կրակովյան օղաբլիթն ունի շրջանի կամ օվալի ձև՝ կենտրոնում բացվածքով, և բաղկացած է դրոժային հիմքով խմորի երկու կամ երեք շրջաններից, որոնք պտտված են պարույրաձև։ Գույները կարող են լինել բաց ոսկեգույնից մինչև բաց շագանակագույն։ Կրակովյան ավանդական օղաբլիթն ունենում է 12-17 սմ տրամագիծ, 2-4 սմ լայնություն և կշռում է 80-120 գ։ Օղաբլիթի մակերեսը կարող է լինել հարթ կամ թեթևակի խորդուբորդ։

Օղաբլիթների վրա կարող են լցնել տարբեր բաղադրիչներ՝ կանաչի, պղպեղ, պանիր, սոխ, կակաչի, քունջութի, քեմոնի սերմեր։

Կրակովյան օղաբլիթները սովորաբար վաճառում են առանց փաթեթավորման, քանի որ եթե այն փաթեթավորեն առանց լրիվ սառչելու, ապա այն խրթխրթան չի լինի։

## Պատմություն
մինի|Օղաբլիթների վաճառք Կրակովում (2014)
Կրակովյան օղաբլիթների՝ մեզ հասած առաջին վկայությունը վերաբերում է Յագայլո արքայի կառավարման շրջանին և թագուհի Յադվիգային։ 1394 թվականի մարտի 2-ի թագավորական գրառումներում նշված է. «Թագուհու համար՝ օղաբլիթները 1 գրոշ»։

Ընդ որում, այստեղ օգտագործվել է ինչպես լեհերեն *obrzanky' բառը', այնպես էլ լատիներեն *circuli'' բառը։

1496 թվականին Յան I Օլբրախտ արքան Կրակովի հացթուխների գիլդիային տրամադրել է սպիտակ հաց և օղաբլիթ թխելու մենաշնորհ։ Այս մենաշնորհը գործել է մինչև Յան III Սոբեսկու կառավարման շրջան։ 1611 թվականին կարգավորվել է քաղաքում օղաբլիթներ վաճառելու եղանակը։

1802 թվականի հունվարի 22-ին հրաման է արձակվել, որի համաձայն ցանկացած հացթուխի թույլատրվում էր օղաբլիթներ թխել, եթե թույլտվություն ձեռք բերեին։ Օղաբլիթ թխելու թույլտվություն ունենալու իրավունքը հացթուխները ստանում էին վիճակահանությամբ։ Հնարավոր է, որ վիճակահանության սովորույթն ընդհատվել է 1849 թվականին։

Օղաբլիթ վաճառող կրպակները բաց են եղել առավոտյան ժամը վեցից։ Մինչև 1950-ական թվականները օղաբլիթներ վաճառվել են հյուսկեն զամբյուղներով։

Ներկայումս Կրակովում օրական վաճառվում է նոտ 150.000 օղաբլիթ։

## Ծանոթագրություններ

Կատեգորիա:Լեհական խոհանոց
Լատվիական ԽՍՀ ժողովրդական պոետ

**Լատվիական ԽՍՀ ժողովրդական պոետ** (), Լատվիական ԽՍՀ-ի պատվավոր կոչում, որը շնորհվում էր լատվիացի խորհրդային այն պոետներին, որոնց գործերն արժանանում էին բացառիկ մասնագիտական գնահատականի և ստանում էին համազգային ճանաչում։ Այն հաստատվել է 1945 թվականի հուլիսի 4-ին, Լատվիական ԽՍՀ Գերագույն խորհրդի նախագահության որոշմամբ, «Լատվիական ԽՍՀ ժողովրդական գրող» պատվավոր կոչման հետ։

## Լատվիական ԽՍՀ ժողովրդական պոետ
Տարբեր տարիների «Լատվիական ԽՍՀ ժողովրդական պոետ» կոչումը շնորհվել է հետևյալ գրողներին.

* Յան Ռայնիս (1940)
* Յանիս Սուդրաբկալն (1947)
* Միրձա Քեմպե (1967)
* Օյար Վացիետիս (1977)
* Իմանտ Զիեդոնիս (1977)

## Տես նաև
* Լատվիական ԽՍՀ ժողովրդական նկարիչ

## Ծանոթագրություններ

Կատեգորիա:Պարգևներ այբբենական կարգով
Արիյ Սկրիդե

**Արիյ (Արիյս) Սկրիդե ** (, ), խորհրդային և լատվիացի նկարիչ։ Լատվիական ԽՍՀ ժողովրդական նկարիչ։

## Կենսագրություն
Արիյ Սկրիդեն ծնվել է 1906 թվականի սեպտեմբերի 24-ին, Ձելզավսկի շրջանում (այժմյան՝ Լատվիայի Մադոնայի շրջան)։

Ավարտել է Լատվիայի գեղարվեստի ակադեմիան (Վիլհելմ Պուրվիտի բնանկարչական արվեստանոցը, 1932 թվական)։ Աշխատել է Ռիգայի Ն. Դրաուձինիի անվան գիմնազիայում՝ որպես նկարչության ուսուցիչ (1936-1942), Լատվիայի պետական արվեստի ակադեմիայում՝ որպես մանկավարժ (1942-1964)։

Եղել է «Սադարբս» գեղարվեստական միության (1929), Լատվիայի նկարիչների միության անդամ (1944 թվականից)։ Պարգևատրվել է Սան Ֆրանցիսկոյի համաշխարհային գեղարվեստական ցուցահանդեսի բրոնզե մեդալով։ Լատվիական ԽՍՀ-ի արվեստի վաստակավոր գործիչ է (1956), Լատվիական ԽՍՀ ժողովրդական նկարիչ (1966)։

## Ստեղծագործություններ
Ցուցահանդեսների մասնակցել է 1928 թվականից։ Իրեն հայտարարել է իր ուսուցիչ Վ. Պուրվիտի ստեղծագործական ավանդույթների շարունակող։ Հասուն տարիքում բացի բնանկարներից պատկերել է նաև ժանրային կոմպոզիցիաներ՝ նվիրված աշխատանքի մարդկանց և սոցիալիստական շինարարներին։ Առավել հայտնի աշխատանքներից են. «Ծառուղին և կարմիր տանիքը» (1926), «Նավերը Դաուգավեի վրա» (1930), «Գարունը Ռիգայի ծայրամասում» (1930), «Մոսկվայի արվարձան» (1930), «Կեգումս» (1939), «Հացահատիկի մատակարարում պետությանը» (1949), «Ձմեռը Վիձեմում» (1964), «Կիրովի փողոցը» (1969)։

## Ծանոթագրություններ

## Գրականություն
* *Vasks A.* Ārijs Skride. R., 2007
* Māksla un arhitektūra biogrāfijās. Atb. red. A. Vanaga — Rīga, 2000 — 1. sēj.

Կատեգորիա:Խորհրդային նկարիչներ
Կատեգորիա:Լատիշ նկարիչներ
Ղարիբջանյան

**Ղարիբջանյան**,  հայկական ազգանուն։

## Հայտնի կրողներ
* Հակոբջան Ղարիբջանյան (1902, փետրվարի 1 (փետրվարի 14), գյուղ Բահարլու, Սուրմալուի գավառ - 1987, դեկտեմբերի 5, Երևան), հայ նկարիչ, վերականգնող։
* Բագրատ Ղարիբջանյան (մայիսի 22, 1890 - օգոստոսի 14, 1920, Երևան, Հայաստանի Առաջին Հանրապետություն), հայ կուսակցական գործիչ։ ՌՍԴԲ(բ)Կ անդամ (1917)։
* Լյուդվիգ Ղարիբջանյան (օգոստոսի 24, 1922, Երևան, Հայկական ԽՍՀ, ԱԽՖՍՀ - դեկտեմբերի 13, 2011, Երևան, Հայաստան), հայ պատմաբան, քաղաքական, հասարակական, պետական գործիչ։ Պատմական գիտությունների թեկնածու, պրոֆեսոր (1990)։
* Գեղամ Ղարիբջանյան (1951, հոկտեմբերի 2, Երևան, Հայկական Խորհրդային Սոցիալիստական Հանրապետություն Հայկական ԽՍՀ), Հայաստանի պետական գործիչ, դիվանագետ, Կատարի Պետությունում Հայաստանի արտակարգ և լիազոր դեսպան։ Նախկինում՝ Արաբական Միացյալ Էմիրություններում Հայաստանի արտակարգ և լիազոր դեսպան, Հայաստանի Ազգային ժողովի աշխատակազմի ղեկավար-գլխավոր քարտուղար, Հայաստանի արտաքին գործերի նախարարի տեղակալ։

## Այլ
* Ղարիբջանյան (գյուղ), գյուղական համայնք Հայաստանի Շիրակի մարզում, հեռավորությունը մարզկենտրոնից՝ 6 կմ հարավ-արևմուտք, Ախուրյան գետի ձախ ափից ոչ հեռու, մեղմաթեք հարթավայրում՝ ծովի մակարդակից 1470 մ բարձրության վրա։

## Ծանոթագրություններ

Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Սուպրասլ

**Սուպրասլ** (լեհերեն՝ **Supraśl**), քաղաք Լեհաստանի Պոդլասիե վոևոդության Բելոստոկի շրջանում (պովիատում)։ Նույնանուն համայնքի (*Supraśl gmina*) վարչական կենտրոնն է։ Ընկած է Սուպրասլ գետի ափին, շրջապատված Կնիշինսկա անտառով, շրջկենտրոն Բելոստոկից մոտավորապես 15 կիլոմետր դեպի հյուսիս-արևելք։ Նախկինում գտնվել է բելառուսական Գրոդնո մարզի տնտեսական գոտում; Ներկայումս մտնում է լեհական Բելոստոկ քաղաքի ագլոմերացիայի մեջ։ Զբաղեցնում է 5,68 կմ² տարածք։ 2018 թվականի տվյալներով բնակչության թվաքանակը եղել է 4.621, խտությունը՝ 812 մարդ յուրաքանչյուր քառակուսի կիլոմետրի վրա։

Սուպրասլում է գտնվում Կնիշինսկա ազգային պարկի վարչության գրասենյակը։

## Պատմություն
Սուպրասլը հիմնադրվել է 15-րդ դարի կեսերին։ Գտնվել է Լիտվայի մեծ իշխանության Գրոդնոյի պովիատի (գավառի) կազմում։ 1498 թվականին այստեղ ուղղափառ եկեղեցի է կառուցվել, որը հետագայում զարդարվել է սրբապատկերներով ու որմնանկարներով։ XVII—XVIII դարերում Սուպրասլը դարձել է գիտական ու մշակութային կարևոր կենտրոն, ունեցել է տպարան, հարուստ գրադարան։ Այստեղ գործել են տպագրիչներ Անտոն Չեռնյավսկին, Կրեստոմսկին, Ադամ Հենրիխ Պոդեբրանսկին, Կրակովի ակադեմիայի կերպարվեստի պրոֆեսոր և արքունի նկարիչ Անտոն Գրուշեցկին... 
 
1919 թվականին Սուպրասլին շնորհվել է քաղաքի, դրանից 80 տարի անց՝ առողջարանի կարգավիճակ։ Զբոսաշրջային մի շարք երթուղիներ են անցնում այս քաղաքով։ Գործում են զբոսաշրջության և ֆիզդաստիարակության բարձրագույն դպրոցը, սրբապատկերների թանգարանը։ Քաղաքը փայտամշակման արդյունաբերության կենտրոն է։

## Քույր քաղաքներ
*  Բալստալ (Շվեյցարիա) – 1998-ից 
*  Գրոսենկնետեն (Գերմանիա) – 1999-ից
*  Փորթքաուլ (Ուելս) – 2001-ից
*  Զգեժ (Լեհաստան) – 2001-ից
*  Դրուսկինինկայ (Լիտվա) – 2004-ից

## Գրականություն
* Augustin Theiner, *Die neuesten Zustände der Katholischen Kirche beider Ritus in Polen und Rußland seit Katharina II. bis auf unsere Tage*, Augsburg 1841
* Konrad Eubel, *Hierarchia Catholica Medii Aevi*, vol. 6, p.&nbsp;389
* Alfred Ignatowicz, *Greckokatolicka diecezja supraska (1796-1807)*, in "Wiadomości Kościele Archidiecezji w białymstoku" 1976, r. 2, nr 4, pp.&nbsp;105–116.
* Radosław Dobrowolski, *Opat Supraski Biskup Leon Ludwik Jaworowski*, Supraśl 2003, p.&nbsp;333.
* Nikolaj Dalmatov, *Supraslskij Blagowescanskij Monastyr*, St. Peterburg 1892, p.&nbsp;611.
* Gaetano Moroni, *Dizionario di erudizione storico-ecclesiastica*, vol. 71, Venice 1855, pp.&nbsp;76–78

## Պատկերասրահ

Monaster_Supraśl_8084.jpg
Supraśl_Karczma_632981.jpg
PałacBuchholtzówSupraśl.JPG
Ratusz supraśl02.jpg
131012 Supraśl River in Supraśl - 03.jpg|
Ogród renesansowy przy klasztorze 01.jpg|
Supraśl.jpg|
Suprasl kosciol sw Trojcy 1.jpg|
Suprasl Brzozowka A12.jpg|
Kapliczka suprasl podlaskie.jpg|
Kaplica Buchholtzów na cmentarzu ewangelickim w Supraślu 02.jpg|
Suprasl - Grobowiec Zachertow.jpg|
Pałac Archimandrytów 01.jpg|


## Ծանոթագրություններ

## Արտաքին հղումներ
* Official town webpage
* GCatholic 
* Strona Urzędu miejskiego w Supraślu
* Strona o Supraślu

Կատեգորիա:Լեհաստանի աշխարհագրություն
Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Սելին Սյամմա

**Սելին Սյամմա** (, ), ֆրանսիացի կինոռեժիսոր, սցենարիստ և ֆեմինիստ։

## Կենսագրություն
Սելին Սյամման ծնվել է 1978 թվականի նոյեմբերի 12-ին, Պոնտուազ քաղաքում, Ֆրանսիայի Վալ դը Ուազ դեպարտամենտում։ Կինեմատոգրաֆիական կրթությունը ստացել է La Fémis կինոդպրոցում, որտեղ նրա ուսուցիչը եղել է Սսավյե Բովուան։

2007 թվականին Սյամման իր նորամուտը նշել է «Ջրաշուշաններ» լիամետրաժ ֆիլմով, որը պատմում է 15-ամյա աղջկա պատմությունը, որը սիրահարված է գեղալողի թիմի ավագին։ Ֆիլմը ընտրվել Է Կաննի կինոփառատոնի «Հատուկ հայացք» ծրագրի համար, ստացել Լուի Դելյուկի մրցանակ և առաջադրվել ֆրանսիական «Սեզար» ազգային կինոմրցանակի երեք անվանակարգերում։

Սյամմայի առաջին կարճամետրաժ ֆիլմը` «Պոլինը» (2010), ստեղծվել է հոմոֆոբիայի դեմ կառավարության արշավի շրջանակներում։

10-ամյա Լաուրայի աշխարհի մասին պատմող «*Տղուհի»* (, 2011) ֆիլմն ստացել է Բեռլինի կինոփառատոնի «Թեդդի» մրցանակ և Օդեսայի կինոփառատոնի «Ոսկե Դյուկ» Գրան-Պրի։

2014 թվականին թողարկված «Աղջիկների միություն» ֆիլմն ընտրվել է որպես Կաննի 67-րդ միջազգային կինոփառատոնի «Ռեժիսորների երկշաբաթ» բաժնի բացման ֆիլմ։

«Աղջկա դիմանկարը կրակի մեջ» ֆիլմը մրցանակ է ստացել Կաննի կինոփառատոնի «Լավագույն սցենարի համար» անվանակարգում։

## Ֆիլմագրություն
* 2004` Առաջին համայնքներ (սցենարիստ) (կարճամետրաժ)
* 2006` Թաքցրու ուրախությունը (սցենարիստ) (կարճամետրաժ) 
* 2007` Ջրաշուշաններ (ռեժիսոր, սցենարիստ) 
* 2010` Պոլին (ռեժիսոր) (կարճամետրաժ) 
* 2010` Փղոսկրի աշտարակ (սցենարիստ) 
* 2011` Տղուհի (ռեժիսոր, սցենարիստ) 
* 2012` Վշտի կանչին (սցենարիստ) 
* 2014` Աղջիկների միություն (ռեժիսոր, սցենարիստ) 
* 2014` Երիտասարդ վագր (սցենարիստ) 
* 2016` Երբ դու տասնյոթ տարեկան ես (սցենարիստ) 
* 2016` Իմ կյանքը որպես Կուրժետ (սցենարիստ)
* 2017` Քամին պտտվում է (սցենարիստ) 
* 2019` Աղջկա դիմանկարը կրակի մեջ (ռեժիսոր, սցենարիստ)

## Անձնական կյանք
Սելին Սյամման լեսբուհի է։ 2014 թվականին Ադել Հանելը «Սեզար» մրցանակի շնորհման ժամանակ իր ելույթում հրապարակավ հայտարարել է, որ ինքը Սելինի հետ հարաբերությունների մեջ է, որի հետ ծանոթացել է 2007 թվականին «Ջրաշուշաններ» ֆիլմի նկարահանումների ժամանակ։ Զույգը բաժանվել է 2018 թվականին «Աղջկա դիմանկարը կրակի մեջ» ֆիլմի նկարահանումներից առաջ։

## Ակտիվիզմ
2018 թվականին Սելին Սյամման կինոարտադրության այլ այնպիսի հայտնի կանանց հետ, ինչպիսիք են Անյես Վարդան, Ավա Դյուվերնեյը, Քեյթ Բլանշետը և Լեա Սեյդուն, կազմակերպել և մասնակից է եղել 2018 թվականի Կաննի կինոփառատոնում անհավասարության դեմ ակցիային։ Առաջիններից մեկն է, որ միացել է ֆրանսիական կինոարդյունաբերության մասնագետների 50/50 շարժման` պաշտպանելով կինոյում գենդերային հավասարությունը։

## Ծանոթագրություններ

Կատեգորիա:1978 ծնունդներ
Կատեգորիա:21-րդ դարի կինոռեժիսորներ
Կատեգորիա:«Սեզար» մրցանակի դափնեկիրներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Լեսբուհի արվեստագետներ
Կատեգորիա:Կինոռեժիսորներ այբբենական կարգով
Կատեգորիա:Նոյեմբերի 12 ծնունդներ
Կատեգորիա:Սցենարիստներ այբբենական կարգով
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի ֆեմինիստներ
Lights Up

**«Lights Up»**, անգլիացի երգիչ Հարի Սթայլզի երգը, որը թողարկվել է 2019 թվականի հոկտեմբերի 11-ին Erskine և Columbia Records լեյբլներում որպես նրա երկրորդ` «Fine Line» ստուդիական ալբոմի գլխավոր սինգլ։ Երաժշտական տեսահոլովակը թողարկվել է նույն օրը նրա ՅուԹյուբյան ալիքում։

## Պատմություն
Երգի թողարկումից մի քանի օր առաջ տարբեր երկրների քաղաքներում հայտնվել են գովազդային վահանակներ «Do You Know Who You Are?» գրառմամբ։ Այն կապված էր Հարի Սթայլզի հետ, քանի որ յուրաքանչյուր պաստառի վրա պատկերված էր Columbia Records լեյբլի լոգոն և «TPWK» հապավումը, որը նշանակում է «Բարյացակամ վերաբերվեք մարդկանց», որը հայտնվել է Սթայլզի համերգային շրջագայության ժամանակ։ Նաև ստեղծվել է «Do You Know Who You Are?» անվամբ կայք, որը շնորհակալություն է հայտնում կայքում իրենց անունն գրած օգտատերերին։ Սթայլզը երգի շապիկը և երգի անվանումն հրապարակել է սոցիալական ցանցերում 2019 թվականի հոկտեմբերի 11-ին։

## Երաժշտական տեսահոլովակ
Երաժշտական տեսահոլովակը թողարկվել է 2019 թվականի հոկտեմբերի 11-ին։ 2020 թվականի ապրիլի տվյալներով այն ունի 56 միլիոն դիտում։

## Կենդանի կատարում
Երգի թողարկման օրը Սթայլզն այն կատարել է Saturday Night Live-ի, Later... with Jools Holland-ի և 2019 թվականի Jingle Bell Ball-ի ժամանակ։

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:ԼԳԲՏ երգեր
Կատեգորիա:Հարի Սթայլզի երգեր
Ջորջիա (երգչուհի)

**Ջորջիա Ռոուզ Հարիեթ Բարնս** (; ), առավել հայտնի է որպես **Ջորջիա** (), անգլիացի երաժշտական պրոդյուսեր, երգերի հեղինակ, երգչուհի և երաժիշտ։

Նա Leftfield խմբի համահիմնադիր Նիլ Բարնսի դուստրն է։

Նա սկսել է իր կարրիեան հարվածայիններ նվագելով այնպիսի արտիստների համար, ինչպիսիք են Kwes-ը և Քեյթ Թեմփեսթը։ Հետագայում նա նաև սկսել է երգել, 2015 թվականին թողարկելով իր դեբյուտային ստուդիական ալբոմը՝ «Georgia»-ն։ Նրա երկրորդ ստուդիական ալբոմը՝ «Seeking Thrills»-ը թողարկվել է 2020 թվականի հունվարին։

Ջորջիան պայմանագիր է կնքել Domino լեյբլի հետ։ 2018 թվականի նա թողարկել է «Started Out» երգը։ 2019 թվականին նա հանդես է եկել Գլասթոնբերի փառատոնին և հաղթել Անկախ երաժշտության միության «One to Watch» մրցանակը՝ BBC Music Introducing-ի հետ համագործակցությամբ։

Vice-ը նկարագրել է նրա երաժշտությունը որպես «էյֆորիկ, ուշ գիշերվա պար», իսկ նրա 2015 թվականի «Georgia» ալբոմը համեմատվել է Միսի Էլիոթի և MIA-յի հետ։ Futuremag Music-ից Սին Թայլերին տված հարցազրույցում, Ջորջիան ասել է իր 2019 թվականին թողարկված «About Work the Dancefloor» սինգլի մասին․ «Ես ստեղծել եմ այս երգը Բեռլինում մի քանի ակումբներում պարելուց հետո, և հասկացել եմ, թե որքան կարևոր են պարերը մարդկանց համար՝ առօրյա գործունեությունից թեթևացում հաղորդելու համար»։

## Վաղ տարիներ
Ջորջիա Ռոուզ Հարիեթ Բարնսը ծնվել է Լոնդոնում։ Ջորջիան ֆուտբոլիստ էր, ով խաղացել է Queens Park Rangers W.F.C. և Arsenal W.F.C. թիմերի երիտասարդական կազմերում։ Նա թողել է ֆուտբոլն իր մարզչի մահվանից հետո։

Բարնսը հաճախել է BRIT School-ը, որտեղ սկսել է հարվածայիններ նվագել։

## Անձնական կյանք
2019 թվականի հարցազրույցում Billboard-ի հետ, Բարնսը քննարկել է իր որոշումը թողնել ալկոհոլը և դառնալ վեգան։

## Սկավառակագրություն
### Ստուդիական ալբոմներ

### Սինգլներ

### Որպես հյուր

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի անգլիացի կանայք
Կատեգորիա:21-րդ դարի երգիչներ և երգչուհիներ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգչուհիներ
Կատեգորիա:Անգլիացի թմբկահարներ
Կատեգորիա:Անգլիացի կոմպոզիտորներ
Կատեգորիա:Երաժշտական պրոդյուսերներ
Baby Rose

**Ժասմին Ռոուզ Ուիլսոն** (; ), առավել հայտնի է որպես **Baby Rose**, ամերիկացի երգչուհի և երգերի հեղինակ։ Նա անկախ արտիստ է, բայց տարածման պայմանագիր ունի Human Re Sources-ի հետ։

## Վաղ տարիներ
Ժասմին Ռոուզ Ուիլսոնը ծնվել է Վաշինգտոն ԿՇ-ում և մեծացել է Հյուսիսային Կարոլինա նահանգի Ֆեյեթևիլ քաղաքում։ 9 տարեկանում նա արդեն դաշնամուր էր նվագում, իսկ դպրոցային տարիներում՝ երգեր էր ձայնագրում։ Նրա ընտանիքը նկատել է նրա տաղանդը, երբ նա 12 տարեկան էր։

## Երաժշտական կարիերա
2017 թվականին «From Dusk 'til Dawn» միքսթեյփի թողարկումից հետո, Baby Rose-ը արժանացել է ուշադրության այնպիսի արտիստների կողմից, ինչպիսիք են SZA-ը, Քեհլանին և Ջեյ Քոուլը։ 2019 թվականի նա մասնակցել է Մեթ Մարթիանի «The Last Party», Big K.R.I.T.-ի «K.R.I.T. Iz Here» և Dreamville-ի «Revenge of the Dreamers III» ժողովածուներին։

2019 թվականի նա մասնակցել է Արի Լենոքսի Shea Butter Baby շրջագայությանը։ Նա թողարկել է իր «To Myself» դեբյուտային ստուդիական ալբոմը 2019 թվականի օգոստոսի 22-ին։

## Սկավառակագրություն
### Ալբոմներ

### Միքսթեյփեր

### Որպես հյուր

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի կանայք
Կատեգորիա:21-րդ դարի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Բեմական կեղծանուններ
Ծաղկաման դափնեվարդերով

«**Ծաղկաման դափնեվարդերով**» (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 56 × 36 սմ։

Այսօր «Ծաղկաման դափնեվարդերով» ստեղծագործության գտնվելու մասին ստույգ տեղեկություն չկա. հնարավոր է, որ այն ոչնչացել է Երկրորդ համաշխարհային պատերազմի ժամանակ։

## Պատմություն
«Ծաղկաման դափնեվարդերով» ստեղծագործության գտնվելու ստույգ վայրն այսօր անհայտ է։ Գոյություն ունի վարկած կամ լեգենդ, ըստ որի նկարը 1944 թվականին գողացվել է Երկրորդ աշխարհամարտի ժամանակ։

Մինչ 1940 թվականը կտավը գտնվում էր Փարիզի Բեռնեմ-Ժյոն պատկերասրահի հավաքածուում։ Այն պատկանում էր ֆրանսիական հրեա ընտանիքի, որը մեծ դեր է խաղացել Փարիզում իմպրեսիոնիստների և պոստիմպրեսիոնիստների նկարների մարքետինգում։

1901 թվականին Ալեքսանդր Բեռնեմը (1839-1915) իր որդիների՝ Ջոսի (1870-1941) և Գաստոնի (1870-1953) հետ կազմակերպել է Վինսենթ վան Գոգի նկարների ցուցադրությունը Փարիզում՝ արվեստաբան Ժյուլիեն Լեկլերկի օգնությամբ։ Իսկ 1906 թվականին Բեռնեմը որդիների հետ սեփական պատկերասրահն է բացում, որը մասնագիտացած էր ժամանակակից արվեստում։

1940 թվականին թվականին, զգալով, որ հրեաները Նացիստական Գերմանիայի թիրախն են դառնալու՝ Բեռնեմ ընտանիքը երեսուն կտավ փաթեթավորեց՝ իմպրեսիոնիստների և պոստիմպրեսիոնիստների, ու տեղափոխեց Դորդոն՝ Ռաստինյակ դղյակ, որը պատկանում էր ընտանիքի բարեկամներին։ 1941 թվականին Բեռնեմ-Ժյոն պատկերասրահը վերցվեց նացիստների կողմից, նկարները պետականացվեցին, իսկ շենքը՝ վաճառվեց։

1944 թվականի մարտի 30-ին ՍՍ-ի զորքերը փորձեցին կործանել Ռաստինյակ դղյակը։ Արդյունքում  Ռաստինյակից դուրս բերվեց հինգ բեռնատար և շենքը դարձրին հրո ճարակ։ Այդ օրվանից հետո նկարի մասին տեղեկությունները լռում են։

## Ծանոթագրություններ

Կատեգորիա:1888 նկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
Unlocker

**Unlocker**, անվճար ծրագիր նախատեսված Microsoft Windows օպերացիոն համակարգի համար, որը թույլ է տալիս ապաարգելափակել ֆայլերը, համակարգային պրոցեսները։ Թույլ է տալիս հայտնաբերել պրոցեսներ, դիմել ֆայլերին, կատարել պրոցեսների կասեցում համակարգի մեկնարկի ընթացքում։

## Նկարագիր
Unlocker-ը ունակ է ապաարգելափակել ցանկացած ֆայլ օպերացիոն համակարգում, որին հնարավոր չէ ստանալ հասանելիություն։ Հագեցված է բազմաթիվ լեզուների, ինչպես նաև այն ադապտացված է 32/64 բիթային օպերացիոն համակարգերի համար։

## Աշխատանքի սկզբմունք
Սատանդարտ միջոցներով պրոցեսսի անջատման դեպքում, եթե այն զբաղված է այլ պրոցեսսով, հայտնվում է համակարգային հաղորդագրություն, այն մասին, որը ֆայլը անհասանելի է օգտագործման համար, բացի դա Windows օպերացիոն համակարգը չի տրամադրում տեղեկություն այն մասին թե ինչ ծրագիր է զբաղեցնում պրոցեսսը։ Ի տարբերություն այս ամենի «Unlocker»-ը թույլ է տալիս ոչ միայն կասեցնել պրոցեսսները կամ ազատել ֆայլեը նրանցից, այլև ցույց է տալիս ողջ արգելափակված պրոցեսսների ցանկը։

Unlocker-ը թույլ է տալիս ֆայլերի հետ կատարել այնպիսի գործողություններ ինչպիսիք են՝ ջնջումը, տեղափոխումը կամ անվանափոխումը։ Ինչպես նաև ծրագրի ողջ ֆունկցիաները կարելի է օգտագործել շնորհիվ հրամաների պատուհանի, հրամաների ցանկը կարելի է ստանալ Unlocker.exe հրամանի և /? կարգավորման միջոցով։

## Պատմություն
Unlocker-ը սկզբնական տարբերակից միջև հիմա կրել է մի փոփոխություն, որի միջոցով ուղղվել են ծրագրում առկա սխալները։ Ինչպես նաև տեղի է ունեցել մի քանի փոփոխություններ կապված գրաֆիկական միջերեսի և ներքին կոդի հետ։ Unlocker-ը հիմանակնում օգտագործվում է ծրագրային ապահովումներում, խաղային ռեժիմնրում և վերատեղադրումերում։ Ներկա պահին Unlocker-ը հասանելի է շուրջ 40 լեզուներով ի տարբերություն առաջին տարբերակից, որովում կար միայն անգլերեն։

## Քննադատություններ
2016 թվականի մարտին ծրագիրը հայտնվեց «անցանկալի և վտագավոր ծրագերի շարքում»։ 2018 թվականի հունիսին, godaddy.com վեբ հոսթինգը ծրագրի ներբեռնումը պաշտոնական կայքից դարձրեց անհնար։ 
### Տեղադրման փաթեթ
Ծրագրի տեղադրումից հետո այն տեղադրում է Unlocker ծրագրի համար ոչ պիտանի գործիքների ցանկ, փոխում է տնային էջը և որոնումների համակարգը դիտարկիչում։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Վինդոուզի ծրագրային ապահովում
Կարլիս Սունինշ

**Կարլիս Սունինշ** (, ), խորհրդային և լատվիացի նկարիչ։ Լատվիական ԽՍՀ ժողովրդական նկարիչ։

## Կենսագրություն
Ծնվել է 1907 թվականի փետրվարի 27-ին, Նուրմույժում, Տալսենի գավառում (այժմ` Լատվիայի Տալսիի շրջան), սպասավորների ընտանիքում։

Սովորել է Բիրզի վոլոստային դպրոցում, Ստենդի հիմնական դպրոցում, Տալսինի քաղաքային հիմնական դպրոցում։ Ավարտել է Տալսինի միջնակարգ դպրոցը և Լատվիայի գեղարվեստի ակադեմիայի դեկորատիվ գեղանկարչության բաժինը (պրոֆեսոր Կուգա Յանիսի արվեստանոցը, 1934 թվական)։

Աշխատել է Ռիգայի կիրառական արվեստի միջնակարգ դպրոցում որպես ուսուցիչ (1944-1967)։

Եղել է Անկախ նկարիչների միության (1932), Լատվիայի նկարիչների միության (1944) անդամ, ջրանկարիչների բաժնի նախագահ (1960-1966)։ Լատվիական ԽՍՀ արվեստի վաստակավոր գործիչ (1967)։ Լատվիական ԽՍՀ ժողովրդական նկարիչ (1972)։

Մահացել է 1979 թվականի փետրվարի 13-ին, Ռիգայում։ Թաղված է Լեսնոյ գերեզմանատանը։

## Ստեղծագործություն
Ցուցահանդեսների սկսել է մասնկացել 1929 թվականից։ Լատվիայի նախագայի նստավայրի, Ռիգայի պետական մարզային բանկի (1935, 1937), Ցեսիսի առողջարանի, Սիգուլդսկի գրողների պալատի (երկուսն էլ` 1937 թվական), Ցեսիսում և Տալսիում որոշ մասնավոր առանձնատների դեկորատիվ-գեղարվեստական ձևավորման հեղինակն է։

Նա հիմնականում նկարել է բնանկարներ` դիմելով ոճավորված ձևերի։ Աշխատել է ջրաներկով, յուղաներկով և տեմպերայով։ Պատկերազարդել է գրքեր, պատրաստել էքսլիբրիսներ, ապակենախշ էսքիզներ և պաստառներ։

Առավել հայտնի աշխատանքներից են «Դաուգավ» շարքը (1950-ականների վերջերին), «Գիհ» (1967), «Հիրիկ» (1968), «Ձմեռ», «Մեժեզերս» (երկուսն էլ` 1977 թվական) կտավները։

## Ծանոթագրություններ

## Գրականություն
* Kārlis Sūniņš. Rīga, 1966
* Māksla un arhitektūra biogrāfijās. Atb. red. A. Vanaga — Rīga, 2000

## Արտաքին հղումներ
* Биография и работы на сайте paintings.lv

Կատեգորիա:Լատիշ նկարիչներ
Կատեգորիա:Լատիշ արվեստագետներ
Ալեքսանդր Վինոգրադով (նկարիչ)

**Ալեքսանդր Վինոգրադով** (, ), ռուս ժամանակակից նկարիչ։ 1994 թվականից գեղարվեստական դուետով հանդես է գալիս Վլադիմիր Դուբոսարսկու հետ։

## Կենսագրություն
Ալեքսանդր Վինոգրադովը ծնվել է 1963 թվականի դեկտեմբերի 30-ին, ինժեների ընտանիքում։ 1980-84 թվականներին սովորել է Մոսկվայի 1905 թվականի հիշատակի գեղարվեստի համալսարանում։ 1989-1995 թվականներին սովորել է Մոսկվայի Սուրիկովի անվան գեղարվեստի ինստիտուտում։

Ապրում և աշխատում է Միլանում։

## Հավաքածուներ, որտեղ պահվում են աշխատանքները

* Մոսկվայի Տրետյակովյան պատկերասրահ
* Ցարիցինոյի պետական թանգարան-արգելանոցի ժամանակակից արվեստի հավաքածու, Մոսկվա 
* Ռուսական պետական թանգարան, Սանկտ Պետերբուրգ
* Նոր թանգարան, Սանկտ Պետերբուրգ
* Պոմպիդու կենտրոն, Փարիզ, Ֆրանսիա
* Ժամանակակից արվեստի թանգարան, Ավինյոն, Ֆրանսիա
* Դյուկի համալսարանին կից Նեշեր գեղարվեստի թանգարան, ԱՄՆ, Հյուսիսային Կարոլինա նահանգ, Դարհեմ

## Ծանոթագրություններ

## Աղբյուրներ
* *Ковалёв А.* Именной указатель. — М.: НЛО, 2005. — 400 с. — ISBN 5-86793-356-3.

## Արտաքին հղումներ
* Galerie Orel Art 

Կատեգորիա:Ռուս նկարիչներ
Կատեգորիա:Ռուս ժամանակակից արվեստագետներ
I’ll Follow the Sun

«**I’ll Follow the Sun**» ()՝ «The Beatles» խմբի երգը, որը պաշտոնապես թողարկվել է 1964 թվականին Beatles for Sale և Beatles '65 ալբոմներում (հետագայում՝ նաև Beatles for Sale (No. 2)–ում)։ Երգը, որը իրենից ներկայացնում է մաժորային, բայց փոքր-ինչ մելանխոլիկ բալլադ, գրել և կատարել է Փոլ ՄաքՔարթնին։

## Երգի պատմություն
Երգը Լենոնին և ՄաքՔարթնիին վերագրվող ամենավաղ կոմպոզիցիաներից մեկն է, որը գրվել է 1959 թվականին ՄաքՔարթնիի կողմից։ Պահպանվել է երգի բավականին կոպիտ ձայնագրությունը, որն արվել է ՄաքՔարթնիի տանը 1960 թվականի ապրիլին (ՄաքՔարթնին, Լենոնը և Հարիսոնը նվագել են ակուստիկ կիթառները, իսկ բաս կիթառի հատվածը կատարել է Ստյուարտ Սաթքլիֆը)։

Խմբի կողմից երգը բավականին հազվադեպ էր կատարվում կենդանի ձայնով, սակայն 1964 թվականի վերջին, երբ երաժիշտները ջանասիրաբար նյութ էն փնտրում, որպեսզի լրացնեն *[[Beatles for Sale]]* ալբոմը, որոշվեց «վերակենդանացնել» այդ կոմպոզիցիան։

## Երգի ձայնագրություն
Երգը ձայնագրվել է 1964 թվականի հոկտեմբերի 18-ին «Էբբի Ռոուդ» ստուդիայում։ Ընդհանուր առմամբ արձանագրվել է 8 դուբլ։ Ձայնագրության ընթացքում մասնակիցները բազմիցս ծիծաղել են, միակ ամբողջական դուբլը հենց վերջին՝ ութերորդ դուբլն էր։ Բավականին անսովոր հարվածային հնչյուններն իրականում Ռինգո Սթարն է հարվածում ծնկներին։ Նման էֆեկտ առաջարկել է Փոլ ՄաքՔարթնին։

**Ձայնագրությանը մասնակցել են՝**
* Փոլ ՄաքՔարթնի՝ հիմնական վոկալ, բաս կիթառ, ակուստիկ կիթառ
* Ջոն Լենոն՝ ռիթմ կիթառ
* Ջորջ Հարիսոն՝ սոլո–կիթառ 
* Ռինգո Սթար՝ հնչյուններ

## Քավեր տարբերակներ
* Ամերիկացի քանթրի կատարող Դևիդ Բոլը ձայնագրել է երգի իր տարբերակը *Come Together: America Salutes The Beatles* տրիբյուտ-ալբոմի համար (1995)։
* Փոլ ՄաքՔարթնին այդ երգը բազմիցս կատարել է իր համերգների ժամանակ։
* Ամերիկացի նկարիչ Գլեն Ֆիլիպսը ձայնագրել է երգի իր տարբերակը` «Պատկերացրու» ֆիլմի սաունդթրեքի համար` Էդի Մերֆիի մասնակցությամբ (2009)։

## Ծանոթագրություններ

## Գրականություն

* 
* 

## Արտաքին հղումներ
* 
* 
* 
* 
* 
* Երգի ստուդիական տարբերակի տեսանյութը 

Կատեգորիա:Բիթլզ խմբի երգեր
Ադամ Պինտեր

**Ադամ Պինտեր** (, ), հունգարացի ֆուտբոլիստ, ՄՏԿ ակումբի և Հունգարիայի հավաքականի կիսապաշտպան։

## Կարիերա
### Ակումբային
Ադամ Պինտերը Բուդապեշտի ՄՏԿ ֆուտբոլային ակումբի սան է, որի հիմնական կազմում սկսել է հանդես գալ 2006 թվականին։ 2007/08 մրցաշրջանում ՄՏԿ ակումբի կազմում Պինտերը դարձել է Հունգարիայի չեմպիոն։

2010/11 մրցաշրջանի սկզբում ՄՏԿ-ից տեղափոխվել է «Ռեալ Սարագոսա»։ Իսպանական թիմի կազմում անցկացրած երեք մրցաշրջանների ընթացքում Պինտերը մասնակցել է Լա Լիգայի 44 խաղի։

2013 թվականի սեպտեմբերի 2-ին հայտարարվել է, որ ֆուտբոլիստը տեղափոխվել է ռուսական «Տոմ»։ Տոմսկի ակումբին Պինտերը միացել է ազատ գործակալի կարգավիճակով՝ կնքելով մեկ տարվա պայմանագիր։

### Հավաքականում
Հանդես է եկել Հունգարիայի պատանեկան (մինչև 19 տարեկանների) և երիտասարդական հավաքականներում։

2010 թվականին սկսել է հրավիրվել ազգային հավաքական։ Հունգարիայի հավաքականում ֆուտբոլիստն իր նորամուտը նշել է 2010 թվականի հոկտեմբերի 12-ին՝ մասնակցելով 2012 թվականի Եվրոպայի առաջնության ընտրական փուլի՝ Ֆինլանդիայի հավաքականի դեմ խաղին։ Ընդհանուր առմամբ Պինտերն այդ ընտրական փուլում մասնակցել է իր ազգային հավաքականի հինգ խաղերի։

## Վիճակագրություն
### Ակումբային

### Հավաքականում

**Ընդհանուր՝ 20 խաղ / 0 գոլ, 8 հաղթանակ, 9 ոչ-ոքի, 2 պարտություն**

## Ձեռքբերումներ
; ՄՏԿ

* Հունգարիայի չեմպիոն – 2007/08
* Հունգարիայի առաջնության արծաթե մեդալակիր – 2006/07

## Ծանոթագրություններ

## Արտաքին հղումներ
* Ֆուտբոլիստի էջը «Տոմ» ակումբի պաշտոնական կայքում

Կատեգորիա:Լա Լիգայի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆերենցվարոշի ֆուտբոլիստներ
Զգեժ

**Զգեժ** (լեհերեն՝ **Zgierz**), քաղաք Լեհաստանում՝ Լոձի վոևոդությունում։ Նույնանուն շրջանի վարչական կենտրոնն է։ Մտնում է Լոձի ագլոմերացիայի մեջ։ Գտնվում է Բզուրա գետի ափին;

## Հակիրճ տեղեկատվություն
Զգեժը քաղաքի կարգավիճակ է ստացել դեռևս 1288 թվականին և տարածաշրջանի հնագույն քաղաքներից մեկն է համարվում։ Եղել է Լեհաստանի թագավորական քաղաքներից, 16-րդ դարում գտնվել Լեչիցա վոևոդության Լեչիցա գավառի կազմում։

Երկրորդ համաշխարհային պատերազմի տարիներին գերմանացիների տիրապետության շրջանում վերանվանվել է *Görnau*: Աշխարհամարտի ավարտից տասնամյակներ անց դարձել է ապրելու համար ամենահարմար բնակավայրերից մեկը Լեհաստանում, այդտեղ բնակարաններ են ձեռք բերում նաև Լոձի արհեստավարժ մասնագետները։ Զգեժում է գտնվում «*Նոր [[Գդինյա]]*» խոշորագույն հանգստյան բազան, որտեղ կան մի քանի լողավազան, թենիսի դաշտեր, նիստերի դահլիճներ, հարմարավետ հյուրանոց։

Զգեժը զբաղեցնում է 42,33 քառակուսի կիլոմետր տարածք։ 2017 թվականի տվյալներով բնակչության թվաքանակը եղել է 56.690, խտությունը՝ 1349 մարդ յուրաքանչյուր քառակուսի կիլոմետրի վրա։

Պատմական փաստաթղթերում հանդիպում են քաղաքի անվանման *Zguyr*, *Sguir*, *Segey* և *Shegrz* տարբերակները։

## Քույր քաղաքներ
*  Գլաուխաու, Գերմանիա
*  Հոդմեզյովաշարհեյ, Հունգարիա
*  Կեժմարոկ, Սլովակիա
*  Կուպիշկիս, Լիտվա
*  Մանևիչի, Ուկրաինա
* Օժիշ, Լեհաստան
* Սուպրասլ, Լեհաստան

## Պատկերասրահ

Zgierz-kosciol.jpg|Եկեղեցին
Domy tkaczy w Zgierzu.JPG|Ջուլհակների փողոցը
Laznia w Zgierzu.jpg|Քաղաքային բաղնիքը (1926 թ.)
Zgierz kolegium 1.JPG|
Kościół Ewangelicko-Augsburski Opatrzności Bożej w Zgierzu, ul. Spacerowa 2.JPG|Ավետարանական եկեղեցին


## Անվանի անձինք
* Գուստավ Շլյոսեր (1860-1934), *Schlösser*ֆիրմայի հիմնադիր 
* Վլոդիմեժ Չեշլյակ – ըմբշամարտիկ
* Դավիդ Ֆրիշման – հրեա գրող
* Տոմաշ Կլոս – լեհ ֆուտբոլիստ
* Ադոլֆ Պավինսկի – լեհ պատմաբան
* Վլադիսլավ Շեյբալ – դերասան, ռեժիսոր
* Յան Ստոպչիկ – հոկեյիստ
* Մարեկ Շվարց – հրեա նկարիչ և քանդակագործ
* Տադեուշ Տեոդորչիկ – դերասան
* Ավգուստ Ռոբերտ Վոլֆ – գրահրատարակիչ

## Ծանոթագրություններ

## Արտաքին հղումներ
* Página oficial del ayuntamiento de Zgierz 
*Wikimapia: Zgierz
*Página oficial

Կատեգորիա:Լեհաստանի աշխարհագրություն
Կատեգորիա:Լեհաստանի բնակավայրեր
Կատեգորիա:Լեհաստանի քաղաքներ
Կախարդ (ծառ)

**Կախարդ** (), հարթ թեղի, որ աճում է Լեհաստանի Կոմորով գյուղում (Լյուբուշի վոյեվոդություն)։ Համարվում  է Եվրոպայի ամենամեծ թեղին, պաշտոնապես փաստաթղթավորված է։

Ծառի անվանումը տրվել է Անջեյ Սապկովսկու «Կախարդը» սագայի պատվին. անունը տրվել է համաժողովրդական քվեարկության արդյունքում։ Ծառի երկրորդ անվանումը՝ *Միեշկո*, տրվել է լեհ իշխան Միեշկո I-ի պատվին և կիրառվում է տեղի անտառաբնակների կողմից։

## Չափեր
Թեղին կարճ հասակ ունի, սակայն հաստաբուն է. ծառաբնի բարձրությունը հասնում է 5 մ-ի։ Բնի շրջագծի երկարությունը 1.3 մ բարձրության վրա հասնում է 930 սմ-ի (2011 թվականի տվյալներ)։ Ծառի բարձրությունը 19 մ է, չնայած նախկինում նրա բարձրությունը եղել է 35.5 մ։ Այդպիսի տարբերության պատճառը 2004 թվականի ամպրոպն է եղել, որի ժամանակ կայծակը հարվածել է ծառին ու ոչնչացրել պսակի կեսը։ Ծառի տարիքը 2016 թվականին դենդրոմասնագետների կողմից գնահատվել է 463 տարեկան։

Ծառը հիշատակվում է Լեհաստանի ամենահին ծառերի ցանկում (1992), որը կազմել է Կեսար Պացինյակը։ 1984 թվականի տվյալներով ծառի բարձրությունը հասել է 35 մ-ի, ծառաբնի տրամագծի երկարությունը՝ 887 սմ-ի, իսկ տարիքը գնահատվել է 431 տարեկան։

## Կարգավիճակ
Կախարդը բնության հուշարձան է 1971 թվականից։ Այն գտնվում է Կոմորուվ բնակավայրում՝ Վյազովայա Թեղուտ փողոցում (մինչև 2017 թվականը փողոցը կրել է պետական, ռազմական գործիչ Կարոլ Սվերչևսկու անունը)։ Ծառի մոտ տեղադրված է մետաղական ցանց այն վանդալներից պաշտպանելու համար։ Ծառի մոտով է անցնում «Ապաշխարանքի խաչերի արահետը Օդերի երկու ափերով»։

## Տես նաև
* Բարտեկ

## Ծանոթագրություններ

## Գրականություն
* 
* 
* 

Կատեգորիա:Լեհաստանի տեսարժան վայրեր
Կատեգորիա:Հայտնի ծառեր
Վալս երկու պայից

**Վալս երկու պայից** (), վալսի տեսակ, պար, որը կատարվում է 3/4 կամ 6/8 երաժշտական չափով։ Ի հայտ է եկել Վիեննայում, ի սկզբանե կոչվում էր «Վիեննական վալս» (ավելի ուշ այդ անվանումը ամրացվեց 3 պայից վալսի վրա)։ 19-րդ դարում Ֆրանսիայում կրում էր նաև «Ռուսական վալս անվանումը»։

## 19-րդ դարի պարահանդեսային պար
2 պայից վալսը այդքան էլ հայտնի և հարատև չէր, ինչպես դասական երեք պայից վալսը, որովհետև, հավանաբար, մեծ պարային հմտություններ չէր պահանջում։ 20-րդ դարում 3 պայից վալսը սկսեցին անվանել վիեննական վալս, սակայն օրիգինալ վիեննական վալսը հենց 2 պայից վալսն էր։

## Ժամանակակից պար
Սպորտային պարահանդեսային պարերում երկու պայից վալսը համարվում է ժամանակակից վիեննական և դանդաղ վալսերի հեշտացված տեսակը։ Ի տարբերություն այդ պարերի՝ այն կատարվում է ոչ թե ամեն տակտի 3/4 երեք քայլով, այլ երկու, ընդ որում առաջին քայլը զբաղեցնում է տակտի առաջին բաժինը, իսկ երկրորդը՝ մնացածը. պարընկերը շարժումն սկսում է դեմքով ըստ պարի ընթացքի. առաջին բաժնում իրականացվում է քայլ կրունկից պտույտի ազատ անկյունով, տակտի մնացած բաժնում ազատ ոտքը մոտենում է դեպի իրեն։ Դրանից հետո ողջ համադրությունը իրականացվում է մյուս ոտքով՝ սկսելով հետ քայլով։

## Ծանոթագրություններ

Կատեգորիա:Պարեր ըստ երկրի
Metasploit

**Metasploit Project**, նախագիծ նվիրված տեղեկատվական անվտանգությանը։ Նախատեսված է խոցելիության մասին տեղեկության տրամադրման համար։ Առավել հայտնի է Metasploit Framework նախագիծը, որը նախատեսված է էքսպլոյիտների ստեղծման համար։ Բացի սա, նախագիծը իր մեջ պարունակում է օպերացիոն կոդերի բազա, շելլ կոդի արխիվ և տեղեկություն տեղեկատվական անվտանգության մասին։

Metasploit-ը ստեղծվել է 2003 թվականի հուլիսին։ 1․0 տարբերակը գրվել է Perl ծրագրավորման լեզվով և իր մեջ պարունակում է պսեվդոգրաֆիկական միջերես։ Ծրագրի հեղինակը դարձավ HD Moore-ը։ 2-րդ տարբերակի վրա աշխատելու ընթացքում HD Moore-ին միացան Մէտտ Միլլերը և մի քանի կամաորականներ։ Երրորդ տարբերակը ամբողջությամբ գրվել է Ruby լեզվով, այն մշակել է Metasploit LLC ընկերությունը։ 2008 թվականին Metasploit Framework-ի լիցենզիան փոխվեց այն ոչ-ազատ ծրագրային ապահովումից դարձավ ԲիԷսԴի։ 2009 թվականին Rapid7-ը, որը զբաղվում է խոցելիությունների ղեկավարմամբ, հայտարարեց, որ գնում է Metasploit-ը։ Ոչ ամբողջական տարբերակը ինչպես և առաջ հասանելի է բոլորի համար։

Metasploit-ի անվճար տարբերակը կարող է օգտագործվել ինչպես համակարգերի ադմիստրատորների և մասնագետների կողմից համակարգչի անվտանգության համար, այնպես էլ կարող է օգտագործվել հաքերների կողմից։

## Metasploit Framework
Գործիք, որը նախատեսված է էքսպլոյտների ստեղծման, թեսթավորման և օգատգործման համար։ Թույլ է տալիս կարգավորել էքսպլոյտները ըստ անհրաժեշտության։ Ինչպես նաև ծրագիրը թույլ է տալիս կոդավորել շելլկոդ, որը թույլ է տալիս թաքցնել IDS կամ IPS հարձակման փաստը։

## Օպերացիոն կոդի բազա
Այս գործիքը անհրաժեշտ է նոր էքսպլոյտներ գրելու համար։ Թույլ է տալիս գրել էքսպլոյտ, որը կարող է աշխատել տարատեսակ օպերացիոն համակարգերի հետ։

## Ծանոթագրություններ

## Գրականություն
* 

## Արտաքին հղումներ
* The Metasploit Project Պաշտոնական կայք
* Metasploit Unleashed Թղթաբանություն Offensive Security-ի մասին
* Metasploit Resource Portal

Կատեգորիա:Վինդոուզի ծրագրային ապահովում
Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Վնասակար ծրագրեր
Կատեգորիա:Տեղեկատվական անվտանգություն
Տոմիսլավ Կիշ

**Տոմիսլավ Կիշ** (, ), խորվաթ ֆուտբոլիստ, լիտվական «Ժալգիրիս» (Վիլնյուս) ակումբի հարձակվող։

## Ակումբային կարիերա
Տոմիսլավ Կիշը «Դուբրավա», Զագրեբի «Դինամո», «Կրոացիա» և Սպլիտի «Հայդուկ» ակուբների սան է։ 2012 թվականի մարտի 2-ին «Հայդուկի» կազմում մասնակցելով «Զագրեբի» դեմ խաղին՝ կատարել է նորամուտը Խորվաթիայի առաջնությունում։ Նոյեմբերի 3-ին «Զադարի» դեմ խաղում Տոմիսլավ Կիշը խփել է իր առաջին գոլը «Հայդուկի» կազմում։ 2013 թվականին նա թիմին օգնել է նվաճել Խորվաթիայի գավաթը։ 2014 թվականին խաղային պրակտիկա ստանալու նպատակով Կիշը վարձավճարով հանդես է եկել Խորվաթիայի երկրորդ դիվիզիոնի «Դուգոպոլիե» և «Գորիցա» ակումբներում։

2015 թվականի սկզբին Տոմիսլավը վարձավճարով տեղափոխվել է սլովենական «Զավրչ»։ «Դոմժալե» ակումբի դեմ խաղում կատարել է նորամուտը Սլովենիայի առաջնությունում։ Մարտի 7-ին «Կոպեր» ակումբի դեմ խաղում խփել է իր առաջին գոլը «Զավրչի» կազմում։

2015 թվականի ամռանը Տոմիսլավ Կիշը տեղափոխվել է բելգիական «Կորտրեյք»։ «Աուդ Հևերլե Լյովեն» ակումբի դեմ խաղում նշել է նորամուտը Ժյուպիլե լիգայում։ Հոկտեմբերի 3-ին «Վեստերլո» ակումբի դեմ խաղում Կիշը խփել է իր առաջին գոլը «Կորտրեյքի» կազմում։ 2016 թվականի ամռանը Տոմիսլավը վարձավճարով տեղափոխվել է «Սերկլ Բրյուգե»։ Օգոստոսի 14-ին «Լիերս» ակումբի դեմ խաղում կատարել է նորամուտը Բելգիայի երկրորդ դիվիզիոնում։ Օգոստոսի 21-ին «Տյուբիզ» ակումբի դեմ խաղում Կիշը խփել է իր առաջին գոլը «Սերկլ Բրյուգեում»։

2017 թվականի ամռանը Տոմիսլավ Կիշը միացել է բելառուսական «Շախտյորին»  (Սոլիգորսկ)։ Հուլիսի 30-ին «Գորոդեա» ակումբի դեմ խաղում նշել է նորամուտը Բելառուսի առաջնությունում։ Օգոստոսի 13-ին «Մինսկ» ակումբի դեմ խաղում խփել է իր առաջին գոլը «Շախտյորում»։

## Ձեռքբերումներ
**Թիմային**

 **[[Հայդուկ (ֆուտբոլային ակումբ, Սպլիտ)|Հայդուկ (Սպլիտ)]]**

* Խորվաթիայի գավաթակիր – 2012/13

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:Խորվաթ ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալլեմանդա

**Ալլեմանդա** (՝ *գերմանական*), իսկզբանե Վերածննդի դարաշրջանում դանդաղ պար, հետագայում Բարոկկոյի շրջանի ամենահայտնի գործիքային պարերից մեկը, սյուիտի ստանդարտ բաղադրիչ (սովորաբար 1-ին մասը)։

## Պատմական ակնարկ
Ալլեմանդան առաջացել է 16-րդ դարում որպես միջին տեմպի երկմասնյա պար։ Ամենայն հավանականությամբ առաջացել է Գերմանիայում այդ ժամանակ հայտնի պարերից։ Ալլեմանդայի ձևը փորձարկել են ֆրանսիական կոմպոզիտորները, այն դարձնելով չորսմասնյա և առավել ազատ՝ տեմպի համեմատ։ Պարի բնութագրող գծերն են սինկոպայի , տոնայնության և մեղեդային հակադրության բացակայությունը։ Գերմանացի կոմպոզիտորները, այնպիսին, ինչպիսին են Ֆրոբերգերը կամ Յ. Ս. Բախը, կլավիրի համար երբեմն ազատորեն էին դիմում ալլեմանդայի ձևին, չնայած՝ ալլեմանդան որոշ գործիքների համար երևում է ավելի ազգային։

Իտալական և անգլիական կոմպոզիտորները ալլեմանդայի հետ վարվել են ավելի ազատ՝ օգտագործելով կոնտրապունկտ և տեմպերի ավելի շատ տեսակներ (Կորելլին գրել է ալլեմանդան largo-ից presto): Անգլիական ալլեմանդան հայտնի է ձեռագրերից, որտեղ նկարագրվում է այդ պարի շուրջ տաս, ժամանակ առ ժամանակ իրար շատ նման, կատարման տեսակներ։

18-րդ դարի վերջում «ալլեմանդա» բառն սկսեցին օգտագործել նոր եռամասյա պարը կոչելու համար, Վեբերի Douze allemande (4-րդ սիմֆոնիա, 1801 թվական) կանխատեսում էր վալսի ի հայտ գալը։

## Նշումներ

## Արտաքին հղումներ
* 

Կատեգորիա:16-րդ դարի հիմնադրումներ
Կատեգորիա:Պարեր
Օղուզերեն

**Օղուզերեն** (), թյուրքական լեզվաընտանիքի մեռյալ լեզուներից, օղուզների ցեղախմբի լեզուն։ Տարածված էր Մերձարալում, հյուսիսային Մերձկասպիայում, Սիրդարյայի ստորին ավազանում։ 10-11-րդ դարերում Օղուզական պետության շփման հիմնական լեզուն էր։ Հետագայում հիմք է հանդիսացել թուրքերենի, ադրբեջաներենի, թուրքմեներենի, գագաուզերենի և մի շարք այլ լեզուների առաջացման համար (տես՝ օղուզական լեզուներ)։

Ղազնևիների պետությունում և Սելջուկյան սուլթանությունում օղուզերենը ուներ պետական կարգավիճակ։

## Գրականություն
* Heinz F. Wendt: *Fischer Lexikon Sprachen*, 1961 (ISBN 3-596-24561-3)

Կատեգորիա:Թյուրքական լեզուներ
Կատեգորիա:Միջնադարյան լեզուներ
Iza (երգչուհի)

**Իզաբելա Կրիստինա Կորեյա դե Լիմա Լիմա** (; ), առավել հայտնի է **IZA** բեմական կեղծվանվամբ, բրազիլացի երգչուհի, երգերի հեղինակ և պարուհի, ով հայտնի է դարձել, ձայնագրելով իր ՅուԹյուբյան ալիքում այնպիսի արտիստների հայտնի երգերի քավեր տարբերակները, ինչպիսիք են Բիյոնսեն, Ռիհաննան և Սեմ Սմիթը։ Նա հրապարակում է իր երգերը Spotify-ում և SoundCloud-ում։ 2016 թվականի մայիսին նա պայմանագիր է կնքել Warner Music Brasil-ի հետ։ Նրա դեբյուտային ալբոմը՝ «Dona de Mim»-ը թողարկվել է 2018 թվականին և արժանացել է Լատինական Գրեմմի մրցանակին «Լավագույն պորտուգալերեն ժամանակակից փոփ ալբոմ» անվանակարգում։

## Վաղ տարիներ
Իզան ծնվել է Բրազիլիայի Ռիո դե Ժանեյրո քաղաքում։ Երբ նա վե տարեկան էր, նրա ընտանիքը տեղափոխվել է Նատալ, Ռիու Գրանդի դու Նորտի, որտեղ նա սկսել է երգել և հանդես գալ տարբեր ընտանեկան հավաքույթների և եկեղեցական միջոցառումների ժամանակ։ Վերադառնալով Ռիո դե Ժանեյրո 18 տարեկանում, նա գովազդի ոլորտում աստիճան է ստացել Ռիո դե Ժանեյրոյի պապական կաթոլիկ համալսարանից և շուտով սկսել է զբաղվել իր սեփական ՅուԹյուբյան ալիքով։

## Կարիերա
2017 թվականի վերջին նա եղել է Pré-Reveillon POPline-ի ուշադրության կենտրոնում։ 2018 թվականի փետրվրաի 3-ին նա մասնակցել է Planeta Atlântida փառատոնին։

## Անձնական կյանք
2016 թվականին Իզան սկսել է հանդիպել բրազիլացի երաժշտական պրոդյուսեր Սերխիո Սանտոսի հետ։ Նրանք ամուսնացել են 2018 թվականի դեկտեմբերի 16-ին Nossa Senhora da Glória do Outeiro եկեղեցում՝ Ռիո դե Ժանեյրոյում։

## Սկավառակագրություն
### Ստուդիական ալբոմներ

### Սինգլներ

### Գովազդային սինգլներ

## Ֆիլմագրություն
### Հեռուստատեսություն

### Ֆիլմեր

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Բրազիլացի երաժիշտներ
Կատեգորիա:Բրազիլացի հաղորդավարներ
Կատեգորիա:Ռիթմ-և-բլյուզ երաժիշտներ
Կատեգորիա:Փոփ երաժիշտներ
Կատեգորիա:Ֆեմինիստ արվեստագետներ
Կատեգորիա:Ֆեմինիստ երաժիշտներ
Մարիա Չեկա

**Մարիա Չեկա** (, ), կոլումբիացի և ամերիկացի ֆոտոմոդել ու դերասանուհի։

## Կենսագրություն
Մարիան ծնվել է 1970 թվականի հուլիսի 29-ին Բոգոտայում, Կոլումբիա։ Մանուկ հասակում ընտանիքով տեղափոխվել է Ֆլորիդա, ԱՄՆ։ Ավարտել է Մայամիի գեղարվեստի դպրոցը։

1993 թվականի մայիսին առաջին պայմանագիրն է կնքել «Playboy» ամսագրի հետ և նկարվել դրա համար մինչև 2000 թվականը, մի քանի անգամ հայտնվել է դրա շապիկներին։ 1994 թվականի օգոստոսին ճանաչվել է «Փլեյբոյ» *Playmate*՝ դառնալով առաջին կոլումբիացին, որին հաջողվել էր հասնել դրան։

1999 թվականին նկարահանվել է «Մայրամուտից մինչև լուսաբաց 2։ Տեխասի արյունոտ փողերը» ֆիլմում, որտեղ խաղացել է Լյուպի դերը։

2000-ական թվականների սկզբին *Playboy* ամսագրի լատինամերիկյան ալիքի հաղորդավար է աշխատել։

2008 թվականի դեկտեմբերին Մարիան բռնվել է իր նախկին ընկեր Ջամիլ Բուչարեբի հետ  առևտրային անօրինական գործողությունների մեջ, սակայն դատարանի մեղադրանք նրան չի հարուցվել։ Գործը մեծ աղմուկ է բարձրացրել ամերիկյան ԶԼՄ-ում։

Ներկայումս Մարիան ապրում է Գրինսբորո քաղաքում, Հյուսիսային Կարոլինա, ԱՄՆ։ *Motives Cosmetics* ընկերությունում աշխատում է ստեղծարար խորհրդական։ Կանանց լողազգեստների *Ritchie Swimwear* բրենդի համասեփականատերն է։

Քաղաքացիական ամուսնության մեջ է Մարկ Էշլիի հետ։

## Ֆիլմագրություն

## Ծանոթագրություններ

## Արտաքին հղումներ
* 
* Մարիա Չեկան Playboy կայքում

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի մոդելներ
Կատեգորիա:Կոլումբիացի դերասանուհիներ
Կատեգորիա:Կոլումբիացի մոդելներ